Bronius Keturakis

Bronius Keturakis (1908 m. rugsėjo 24 d. Jonučiuose, Garliavos valsčius – 2001 m. sausio 24 d. Niu Berline, Viskonsino valstija, JAV) – Lietuvos lengvaatletis, sporto žurnaistas ir organizatorius.

 Biografija 
1928 m. baigė Kauno „Aušros“ gimnaziją, 1930 m. Karo mokyklą. 1922–1932 m. priklausė Lietuvos fizinio lavinimo sąjungai, vėliau – klubams „Grandis“ (Kaunas) ir „Sūdavija“ (Vilkaviškis). 1930–1937 m. tarnavo būrio vadu Penktajame pėstininkų LDK Kęstučio pulke, 1937–1940 m. Vilkaviškio šaulių rinktinės vado padėjėju, 1940–1941 m. 297-tojo pėstininkų pulko fizinio lavinimo vadovu.

1935–1937 m. buvo Lengvosios atletikos sąjungos komiteto pirmininku. Bėgikas, šalies lengvosios rinktinės narys (800 m, 1500 m ir estafetė). Bendradarbiavo spaudoje, visuomenėje išgarsėjo reportažais apie III Europos krepšinio čempionatą katalikų laikraštyje „XX amžius“.

Antrojo pasaulinio karo pabaigoje pasitraukė į Vokietiją. 1952–1956 m. FASK'o įgaliotinis anglų zonoje. 1947 m. Rozenheime pasiekė vienos mylios, taip pat ir 3000 m Lietuvos ėjimo rekordus.Lietuvos sportinio ėjimo rekordų ir aukščiausių pasiekimų raida   Persikėlė į JAV, bendradarbiavo lietuviškuose laikračiuose „Draugas“, „Naujienos“, „Lietuvių balsas“ ir Lietuvių enciklopedijoje.

 Šaltiniai 

 Jungtinių Amerikos Valstijų lietuviai. (I t.) – Mokslo ir enciklopedijų leidybos centras, Vilnius, 1998
 Vidas Mačiulis, Vytautas Gudelis. Halė, kurioje žaidė Lubinas ir Sabonis. 1939–1989. – Respublikinis sporto kombinatas, Kaunas, 1989
 Lietuvos kariuomenės karininkai. tom. IV, 2004, - 214-215 psl.

Kategorija:Lietuvos vidutinių nuotolių bėgikai
Kategorija:Lietuvos ėjikai
Kategorija:Lietuvos sporto žurnalistai
Kategorija:Tarpukario Lietuvos kariuomenės karininkai
Kategorija:JAV lietuviai